rejauldu/bengali-wikipedia huggingface dataset:
আমাদু দিওয়ারা (; জন্ম: ১৭ জুলাই ১৯৯৭) হলেন একজন গিনিয় পেশাদার ফুটবল খেলোয়াড়। তিনি বর্তমানে বেলজীয় ক্লাব আন্ডারলেখট এবং গিনি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  দিওয়ারা সালে গিনির হয়ে আন্তর্জাতিক পর্যায়ে অভিষেক করেছেন; গিনির জার্সি গায়ে তিনি এপর্যন্ত ৪৩ ম্যাচে অংশগ্রহণ করেছেন।   প্রারম্ভিক জীবন  আমাদু দিওয়ারা ১৯৯৭ সালের ১৭ই জুলাই তারিখে গিনির কোনাক্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দিওয়ারা গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। দিওয়ারা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।  ২০১৮ সালের ১২ই অক্টোবর তারিখে, ২১ বছর, ২ মাস ও ২৫ দিন বয়সে, ডান পায়ে ফুটবল খেলায় পারদর্শী দিওয়ারা রুয়ান্ডার বিরুদ্ধে অনুষ্ঠিত ২০১৯ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে গিনির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/afrika-cup-qual-2017-2018-gruppe-h-guinea-ruanda/ ম্যাচে তিনি ৬ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/2863364 ম্যাচটি গিনি ২–০ গোলের ব্যবধানে জয়লাভ করেছিল।https://www.national-football-teams.com/matches/report/20804/Guinea_Rwanda.html গিনির হয়ে অভিষেকের বছরে দিওয়ারা সর্বমোট ৩ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল গিনি  ২০১৮  ৩  ০ ২০১৯  ৭  ০ ২০২০  ১  ০ ২০২১  ৭  ০ ২০২২  ১০  ০ ২০২৩  ৯  ০ ২০২৪  ৬  ০ সর্বমোট  ৪৩  ০   তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:গিনির আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ইতালিতে প্রবাসী ফুটবলার
স্যার মার্টিন রাইল (২৭শে সেপ্টেম্বর, ১৯১৮ - ১৪ই অক্টোবর, ১৯৮৪) একজন ব্রিটিশ রেডিও জ্যোতির্বিজ্ঞানী যিনি আধুনিক দূরবীক্ষণ যন্ত্র ব্যবস্থার বৈপ্লবিক উন্নয়ন ঘটিয়েছিলেন। তার এই উন্নত উদ্ভাবনের নাম অ্যাপার্চার সংশ্লেষণ। এই ব্যবস্থা ব্যবহার করে তিনি দুর্বল রেডিও উৎস থেকে প্রাপ্ত সংকেত নির্ভুলতার সাথে সনাক্ত করেন এবং এর চিত্র গ্রহণ করেন। রাইল এবং অ্যান্টনি হিউইশ যৌথভাবে রেডিও জ্যোতির্বিজ্ঞান বিষয়ক গবেষণা জন্য ১৯৭৪ সালে পদার্থবিজ্ঞানে নোবেল পুরস্কার লাভ করেন।   জীবনী    গবেষণাকর্ম    পুরস্কার ও সম্মাননা   হিউস পদক (১৯৫৪)  রয়েল অ্যাস্ট্রোনমিক্যাল সোসাইটির স্বর্ণ পদক (১৯৬৪)  হেনরি ড্র্যাপার পদক (১৯৬৫)  রয়েল পদক (১৯৭৩)  ব্রুস পদক (১৯৭৪)  পদার্থবিজ্ঞানে নোবেল পুরস্কার (১৯৭৪) তার নামে নামাঙ্কিত  রাইল দূরবীক্ষণ যন্ত্র - মুলার্ড রেডিও জ্যোতির্বিজ্ঞান মানমন্দির   আরও দেখুন   জ্যোতির্বিজ্ঞানের গ্রিশাম অধ্যাপক  জোসেলিন বেল বার্নেল   তথ্যসূত্র    বহিঃসংযোগ   About Sir Martin Ryle  Press release about Martin Ryle's Nobel Prize.   বিষয়শ্রেণী:১৯১৮-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্রিটিশ জ্যোতির্বিজ্ঞানী বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ব্রিটিশ নোবেল বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:ব্রাইটনের ব্যক্তি বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ইংরেজ পদার্থবিজ্ঞানী বিষয়শ্রেণী:নাইটস ব্যাচেলর বিষয়শ্রেণী:রয়েল পদক বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:বেতার জ্যোতির্বিজ্ঞানী
ওকাজাকি দুর্গ  জাপান এর আইচি প্রশাসনিক অঞ্চলের ওকাজাকি শহরে অবস্থিত একটি জাপানি দুর্গ। এডো যুগের শেষে, এটি ওকাজাকি অঞ্চলের হোন্দা ক্ল্যান পরিবারের আবাসস্থল ছিল, তবে দুর্গটি তকুগাওয়া ইয়েয়াসু ও তকুগাওয়া ক্ল্যান পরিবারের সংশ্লিষ্টতার জন্য বেশি পরিচিত। দুর্গটি ‘তাৎসুজো’ নামেও পরিচিত।   ইতিহাস  ১৪৫৫ সালে বর্তমান দুর্গের নিকটে সাইগো ৎসুগিওরি একটি মাটির দুর্গপ্রাচীর নির্মাণ করেন। ১৫২৪ সালে ওই অঞ্চলের ক্ষমতা পাওয়ার পর মাৎসুদাইরা কিয়োয়াসু পুরনো দুর্গ ভেঙে বর্তমান দুর্গের স্থানে ওকাজাকি দুর্গ নির্মাণ করেছিলেন॥ তার বিখ্যাত পৌত্র মাৎসুদাইরা মতোয়াসু (পরবর্তীকালের তকুগাওয়া ইয়েয়াসু) ১৫৪২ সালের ১৬ ডিসেম্বর জন্মগ্রহণ করেন। ১৫৪৯ সালে মাৎসুদাইরাগণ ইমাগাওয়া ক্ল্যান কর্তৃক পরাজিত হন এবং ইয়েয়াসুকে বন্দী করে সানপু দুর্গে নিয়ে যাওয়া হয়। ওকেহাজামা যুদ্ধে ইমাগাওয়া পরাস্ত হলে ১৫৬০ সালে ইয়েয়াসু পুনরায় দুর্গটি অধিকার করেন এবং ১৫৭০ সালে হামামাৎসু দুর্গে যাওয়ার পর জ্যেষ্ঠপুত্র মাৎসুদাইরা নবুয়াসুকে এই দুর্গে রেখে যান। ১৫৭৯ সালে নবুয়াসুর মৃত্যুদণ্ড ঘোষণার পর হোন্দা ক্ল্যান দুর্গের অধিপতি হন। ওদাওয়ারা যুদ্ধের পর এদোতে তকুগাওয়ার স্থানান্তর হলে দুর্গটি তানাকা য়োশিমাসাকে দেওয়া হয় যিনি দুর্গের উন্নতি সাধন করেন এবং দুর্গসীমানা বর্ধিত করেন।  তকুগাওয়া শোগুনেট সামরিক সরকার গঠনের পর ওকাজাকি অঞ্চল প্রতিষ্ঠিত হয় এবং ইয়েয়াসুর বিশ্বস্ত অনুচর হোন্দা ইয়াসুশিগকে দুর্গের অধিকার দেওয়া হয়। ১৬১৭ সালে ত্রিতলবিশিষ্ট দুর্গচূড়া নির্মিত হয়। হোন্দার পর মিজুনো ক্ল্যান ১৬৪৫-১৭৬২ এবং মাৎসুদাইরা ক্ল্যান ১৭৬২-১৭৬৯ পর্যন্ত দুর্গে ছিলেন। মেইজি সংস্কারের পূর্ব পর্যন্ত হোন্দা ক্ল্যানের কিছু অনুসারী ওকাজাকিতে চলে এসেছিলেন।  ১৮৬৯ সালে হোন্দা তাদানাও মেইজি সরকারের কাছে ওকাজাকি দুর্গের বশ্যতা স্বীকার করেন। ১৮৭১ সালে Han system বাতিল হওয়ার পরে ওকাজাকি অঞ্চলটি নুকাতা অঞ্চলের অধীনে আসে এবং ওকাজাকি দুর্গটি ওই অঞ্চলের হেড কোয়ার্টার হিসেবে ব্যবহৃত হয়। ১৮৭২ সালে নুকাতা অঞ্চল আইচি অঞ্চলের অন্তর্ভুক্ত হয় হয় এবং নাগোয়াতে রাজধানী স্থানান্তরিত হয়। ১৮৭৩ সালের সরকারি তথ্য অনুযায়ী দুর্গটি ভেঙে ফেলা হয় এবং অধিকাংশ ভূমি ব্যক্তি মালিকানায় বিক্রি করে দেয়া হয়।  দুর্গের বর্তমান স্থাপনাটি ১৯৫৯ সালে পর্যটক আকর্ষণের জন্য পুনর্নির্মাণ করা হয়য়। ২০০৬ সালে এটি জাপানের ১০০টি সুদৃশ্য দুর্গের অন্যতম হিসেবে ঘোষিত হয়। রড ও কংক্রিটের এই দুর্গটিতে তিনটি ছাদ এবং অভ্যন্তরীণ ৫টি তলা আছে। এর ভিতরে মূল দুর্গের আসবাব, জাপানি তলোয়ার, বর্ম ও স্থানীয় ইতিহাস প্রদর্শকারী মডেল সাজানো রয়েছে। দুর্গের প্রধান ফটক ১৯৯৩ সনে এবং পূর্বকোণের দরজা ২০১০ সনে পুনর্নির্মাণ করা হয়।  ২০০৭ সালে দুর্গের নির্মাণের সময় দুর্গের বহিঃসীমা দেখে বোঝা যায় যে ওকাজাকি দুর্গ একদা জাপানের চতুর্থ বৃহত্তম দুর্গ ছিল।  দুর্গের পার্শ্ববর্তী এলাকাটি এখন একটি পার্ক যেখানে তকুগাওয়া ইয়েয়াসু ও মিকাওয়া স্যামুরাই এর প্রতি উৎসর্গকৃত একটি যাদুঘরও আছে। এছাড়া চায়ের দোকান, নাট্যমঞ্চ, কারাকুরি পুতুলের সাজে ক্লক টাওয়ার এবং আকর্ষণীয় ফটক রয়েছে। চেরি ব্লোসোম, উইস্টেরিয়া ও এজালিয়া ফুল দেখার জন্যও পার্কটি বিখ্যাত।Yūkyū Rōman Pamphlet (English), City of Okazaki Tourism Division/Okazaki Tourism Association   চিত্রশালা    সাহিত্যে প্রয়োগ            বহিঃসংযোগ   JNTO home page  Okazaki Castle Jcastle Profile  Okazaki Castle home page  Japan Castle Explorer   তথ্যসূত্র   বিষয়শ্রেণী:আইচি প্রশাসনিক অঞ্চলের দুর্গ বিষয়শ্রেণী:আইচি প্রশাসনিক অঞ্চলের জাদুঘর বিষয়শ্রেণী:জাপানের ইতিহাস জাদুঘর
+ এসএইচএ ফাংশনসমূহের তুলনা  অ্যালগোরিদম ও বিকল্পসমূহ আউটপুটের আকার(বিট) আভ্যন্তরীণ দশার আকার(বিট) ব্লকের আকার(বিট) বার্তার সর্বোচ্চ আকার(বিট) চক্র প্রণালী নিরাপত্তা বিট(তথ্য) দৈর্ঘ্য প্রসারণ আক্রমণের প্রতিরোধক্ষমতা স্কাইলেকে কার্যকারিতা (মধ্যমা সিপিবি)http://bench.cr.yp.to/results-hash.html#amd64-skylake প্রথম প্রকাশ দীর্ঘ বার্তা  ৮ বাইট এমডি৫ (তুল্য হিসেবে)  ১২৮  ১২৮  ৫১২  অসীম  ৬৪  And, Xor, Rot,  Or     ৪.৯৯  ৫৫.০০  ১৯৯২   ১৬০  ১৬০  ৫১২  ২৬৪ − ১  ৮০  And, Xor, Rot,  Or     rowspan="2"    ≈ এসএইচএ-১  ≈ এসএইচএ-১  ১৯৯৩     ৩.৪৭  ৫২.০০  ১৯৯৫   এসএইচএ-২২৪এসএইচএ-২৫৬  ২২৪২৫৬  ২৫৬  ৫১২  ২৬৪ − ১  ৬৪  And, Xor, Rot,  Or, Shr     ৭.৬২৭.৬৩  ৮৪.৫০৮৫.২৫  ২০০৪২০০১ এসএইচএ-৩৮৪এসএইচএ-৫১২   ৩৮৪৫১২  ৫১২  ১০২৪  ২১২৮ − ১  ৮০   And, Xor, Rot,  Or, Shr      ৫.১২৫.০৬   ১৩৫.৭৫১৩৫.৫০    ২২৪ ২৫৬           এসএইচএ৩-২২৪এসএইচএ৩-২৫৬এসএইচএ৩-৩৮৪এসএইচএ৩-৫১২  ২২৪২৫৬৩৮৪৫১২  ১৬০০  ১১৫২১০৮৮৮৩২৫৭৬  অসীম   And, Xor, Rot, Not     ৮.১২৮.৫৯১১.০৬১৫.৮৮ ১৫৪.২৫১৫৫.৫০১৬৪.০০১৬৪.০০  ২০১৫ এসএইচএকেই১২৮এসএইচএকেই২৫৬    ১৩৪৪১০৮৮      ৭.০৮৮.৫৯  ১৫৫.২৫১৫৫.৫০
আর. স্টিফেন হামফ্রিজ (R. Stephen Humphreys) একজন মার্কিন ইতিহাসবিদ, যিনি দক্ষিণ-পশ্চিম এশিয়া এবং উত্তর আফ্রিকার ইতিহাস নিয়ে বিশেষজ্ঞ। তিনি ক্যালিফোর্নিয়া বিশ্ববিদ্যালয়, সান্তা বারবারা-এর 'আব্দ আল-আজিজ আল-সউদ অধ্যাপক ছিলেন এবং বর্তমানে এই প্রতিষ্ঠানে এমেরিটাস অধ্যাপক হিসেবে দায়িত্ব পালন করছেন।  হামফ্রিজ ১৯৬৯ সালে মিশিগান বিশ্ববিদ্যালয় থেকে পিএইচডি ডিগ্রি অর্জন করেন।  তাঁর রচিত Between Memory and Desire: The Middle East in a Troubled Age গ্রন্থটি ব্যাপকভাবে আলোচিত এবং মধ্যপ্রাচ্য নিয়ে একটি ভাল সূচনামূলক রচনারূপে বিবেচিত হয়। তিনি এছাড়াও আয়্যুবীয়দের ইতিহাস নিয়ে From Saladin to the Mongols (১৯৭৭), এবং প্রথম উমাইয়া খলিফা মু’আবিয়া ইবনে আবি সুফিয়ানের জীবনী Mu'awiya ibn abi Sufyan: From Arabia to Empire (২০০৬) লিখেছেন।  হামফ্রিজের সম্মানে সেন্ট বেনেডিক্ট কলেজে অনুষ্ঠিত একটি সম্মেলনের বক্তৃতাসমূহ নিয়ে Darwin Press থেকে একটি ফেস্টশ্রিফ্ট প্রকাশিত হয়।  তথ্যসূত্র  অতিরিক্ত পঠন  The Cambridge History of Egypt, Vol. 1, Islamic Egypt 640–1517-এ অবদানকারী হিসেবে অন্তর্ভুক্ত    বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীতে জন্ম বিষয়শ্রেণী:জন্মসাল অনুপস্থিত (জীবিত ব্যক্তি) বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:২১শ শতাব্দীর মার্কিন পুরুষ লেখক বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক বিষয়শ্রেণী:মার্কিন পুরুষ অ-কল্পকাহিনী লেখক
মনিরুল ইসলাম মনি (জন্ম: ১ মার্চ ১৯৫২) বাংলাদেশের বরিশাল জেলার রাজনীতিবিদ, মুক্তিযোদ্ধা যিনি তৎকালীন বরিশালের সহিত পিরোজপুর আসনের ও বরিশাল-২ আসনের সাবেক সংসদ সদস্য।   জন্ম ও প্রাথমিক জীবন  মনিরুল ইসলাম মনি ১ মার্চ ১৯৫২ সালে বরিশাল জেলার বানারীপাড়া উপজেলার বালিয়ার কাঠি গ্রামে জন্মগ্রহণ করেন। তার পিতা রফিকুল ইসলাম বরিশাল জেলা ন্যাপের সভাপতি ও বিএম কলেজের বাংলা ও দর্শন বিভাগের অধ্যাপক ছিলেন। মাতা মাহমুদা রফিক কবি, সাহিত্যিক ও শিক্ষক ছিলেন। তিনি ও তার ভাই জাহিদুল ইসলাম মাহমুদ জামি ও মইদুল ইসলাম চুনি মহান মুক্তিযুদ্ধে ৯নং সেক্টর কমান্ডার মেজর আ. জলিলের ঘনিষ্ট সহযোদ্ধা হিসেবে সম্মুখযোদ্ধা হিসেবে বীরত্বপূর্ণ ভূমিকা রাখেন। বোন নারগিস রফিকা রহমান সাংবাদিক ছিলেন।   রাজনৈতিক জীবন  মনিরুল ইসলাম মনি মুক্তিযোদ্ধা ও বাংলাদেশ আওয়ামী লীগের নেতা। তিনি জাতীয় পার্টির যুগ্ম মহাসচিব ও জাতীয় স্বেচ্ছাসেবক পার্টির প্রতিষ্ঠাতা সভাপতি ছিলেন।  ৭ মে ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে তৎকালীন পিরোজপুর-২ আসন থেকে সংসদ সদস্য নির্বাচিত হয়েছিলেন। ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তিনি তৎকালীন বরিশালের সহিত পিরোজপুর আসন থেকে সংসদ সদস্য নির্বাচিত হয়েছিলেন। সে সময় তিনি মিল্ক ভিটার চেয়ারম্যান ছিলেন।  ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে বরিশাল-২ আসন থেকে সংসদ সদস্য নির্বাচিত হয়েছিলেন। নবম জাতীয় সংসদে তিনি কৃষি মন্ত্রণালয় সম্পর্কিত স্থায়ী কমিটির সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বানারীপাড়া উপজেলার ব্যক্তি বিষয়শ্রেণী:মুক্তিবাহিনীর কর্মকর্তা বিষয়শ্রেণী:বরিশাল জেলার সামরিক ব্যক্তি
thumb|প্রতাপ সিং কাইরন প্রতাপ সিং কাইরন (১ অক্টোবর ১৯০১ - ৬ ফেব্রুয়ারি ১৯৬৫) ছিলেন পাঞ্জাব প্রদেশের মুখ্যমন্ত্রী (পরবর্তীতে সংযুক্ত পাঞ্জাব, হরিয়ানা ও হিমাচল প্রদেশ) এবং স্বাধীনতোত্তর পাঞ্জাব প্রদেশের ব্যাপকভাবে স্বীকৃত স্থপতি। তিনি ছিলেন ভারতের স্বাধীনতা আন্দোলনের একজন নেতা। তিনি ব্রিটিশ শাসনের বিরুদ্ধে প্রতিবাদ সংগঠিত করার জন্য ব্রিটিশ সাম্রাজ্যের দ্বারা দু'বার কারা নির্যাতনের শিকার হন; এর মধ্যে একবার পাঁচ বছর ধরে জেলে থাকতে হয়েছে। তার রাজনৈতিক প্রভাব এবং মতবাদ এখনও পাঞ্জাবের রাজনীতিতে বিশেষ প্রভাব বিস্তার করে আছে বলে ধারণা করা হয়।Badal govt’s ‘power’ boost for Kairon companies.   জন্ম ও প্রাথমিক জীবন  প্রতাপ সিং ১৯০১ সালের ১ অক্টোবর ব্রিটিশ-রাজের অধীন পাঞ্জাব প্রদেশের অমৃতসর জেলার কাইরন গ্রামে জন্মগ্রহণ করেন। তার নামের শেষাংশ নেয়া হয়েছে তার জন্মস্থান থেকে। তার পিতা নিহাল সিং কাইরন প্রদেশে নারীশিক্ষা সূচনায় একজন অগ্রদূত ছিলেন এবং নিজ গ্রামের শিখ মেয়েদের জন্য একটি স্কুল প্রতিষ্ঠা করেন। প্রতাপ দেরাদুনের কর্নেল ব্রাউন কেমব্রিজ স্কুলে ও অমৃতসরের খালসা কলেজে পড়াশোনা করেন এবং এরপর মার্কিন যুক্তরাষ্ট্রে গমন করেন যেখানে তিনি খামার ও কারখানায় কাজ করেছিলেন। সেখানে তিনি ইউনিভার্সিটি অব ক্যালিফোর্নিয়া বার্কলে থেকে অর্থনীতিতে ও মিশিগান ইউনিভার্সিটি থেকে রাষ্ট্রবিজ্ঞানে মাস্টার্স করেন। তিনি যুক্তরাষ্ট্রের খামার পদ্ধতি দ্বারা প্রভাবিত হন এবং পরবর্তীতে ভারতে তা অনুসরণ করতে চেয়েছিলেন।   তথ্যসূত্র    বহিঃসংযোগ   প্রতাপ সিং কাইরন - 'শিখ হিস্ট্রি'তে সংরক্ষিত জীবন-বৃত্তান্ত।  বিষয়শ্রেণী:১৯০১-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:বিপ্লবী বিষয়শ্রেণী:পাঞ্জাবি ব্যক্তি বিষয়শ্রেণী:গুপ্তহত্যার শিকার ভারতীয় রাজনীতিবিদ বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:পাঞ্জাবের ইতিহাস বিষয়শ্রেণী:ভারতীয় শিখ বিষয়শ্রেণী:ভারতীয় খুনের শিকার বিষয়শ্রেণী:পাঞ্জাব (ভারত) বিধানসভার সদস্য ১৯৫৭-১৯৬২ বিষয়শ্রেণী:পাঞ্জাব (ভারত) বিধানসভার সদস্য ১৯৬২-১৯৬৭ বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:শিরোমণি অকালী দলের রাজনীতিবিদ বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:১৯৬৫-এ ভারতে খুন বিষয়শ্রেণী:পাঞ্জাব, ভারতে খুন হওয়া ব্যক্তি
নয়ডা হল দিল্লির উপকন্ঠে গড়ে ওঠা একটি উপনগরী যা উত্তরপ্রদেশ রাজ্যের গৌতম বুদ্ধ নগর জেলায় অবস্থিত। নয়ডা (NOIDA) শব্দটি হল নিউ ওখলা ইন্ডাস্ট্রিয়াল ডেভলোপমেন্ট অথরিটি এর সংক্ষিপ্ত রূপ।শহরটি যমুনা নদীর পূর্ব তীরে গড়ে উঠেছে। এটি জাতীয় রাজধানী অঞ্চল  এর অন্তর্গত।  উদ্ভোদন শহরটি নির্মাণ শুরু হয় ১৭ এপ্রিল ১৯৭৬ সালে।তাই ১৭ এপ্রিল এখানে 'নয়ডা দিবস' হিসাবে পরিচিত। ভূগোল শহরটি সমুদ্র সমতল থেকে ২০০ মিটারের বেশি উচ্চতায়  জনসংখ্যা ২০১১ সালের জনগননায় শহরের জনসংখ্যা ৬,৩৭,২৭২ জন। মোট জনসংখ্যার মধ্যে ৩,৪৯,৩৯৭ জন পুরুষ ও ২,৭৮,৮৭৫ মহিলা।   রাজনীতি  এখানে ভারতীয় জনতা পার্টির সাংসদ রয়েছে। মহেশ কুমার শর্মা এখানকার প্রাক্তন বিধায়ক ও বর্তমান সাংসদ যিনি ভারত সরকারের পরিবেশ, বন ও জলবায়ু মন্ত্রকের প্রতিমন্ত্রী হিসেবে দায়িত্ব পালন করেছেন। বিমলা বাথাম এখন বর্তমান বিধায়ক ও উত্তর প্রদেশ রাজ্য মহিলা কমিশনের সভাপতি।  অর্থনীতি এখানে বেশ কিছু গুরুত্বপূর্ণ সংস্থার সদরদপ্তর রয়েছে যেমন এইচসিএল টেকনোলজিস , মাদার ডেয়ারি , নকরি.কম , টাইমসজবস.কম এবং স্যামসুং ইন্ডিয়া  নয়ডা বিশ্বের বৃহত্তম ফোন নির্মাণ কেন্দ্রে পরিণত হচ্ছে  । এপেল , স্যামসাং , অপো , ভিভো , জিওমি এখানে নিজেদের কারখানা খুলেছে ।  ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।  নম্বও এর সাম্প্রতিক পরিসংখ্যান অনুযায়ী জীবনধারণের জন্যে নয়ডা ভারতের সবচেয়ে ব্যয়বহুল শহর।    যোগাযোগ    মেট্রো  নয়ডা মেট্রো   সড়ক  নয়ডা-বৃহত্তর নয়ডা এক্সপ্রেসওয়ে   আকাশপথ  প্রস্তাবিত নয়ডা আন্তর্জাতিক বিমানবন্দর   রেল  কোনো নিকটবর্তী রেলপথ নেই।  আরও দেখুন  নয়ডা-আগ্রা মনোরেল   তথ্যসূত্র  বিষয়শ্রেণী:নয়ডা বিষয়শ্রেণী:উত্তরপ্রদেশের নগর বিষয়শ্রেণী:ভারতের পরিকল্পিত শহর
খন্দকার আল মঈন বাংলাদেশ নৌবাহিনীর একজন কমান্ডার এবং র‍্যাপিড অ্যাকশন ব্যাটালিয়নের লিগ্যাল অ্যান্ড মিডিয়া উইং শাখার পরিচালক। মানবাধিকার লঙ্ঘনের অভিযোগে মার্কিন যুক্তরাষ্ট্র কর্তৃক র‍্যাপিড অ্যাকশন ব্যাটালিয়ন নিষেধাজ্ঞার পর থেকে তিনি র‍্যাবকে রক্ষা করে আসছেন।   কর্মজীবন  মঈন বাংলাদেশ নৌবাহিনীর ৪৫তম ব্যাচে কমিশন লাভ করেছিলেন।  ২০০৭ থেকে ২০১০ সাল পর্যন্ত মঈন র‍্যাপিড অ্যাকশন ব্যাটালিয়ন সদর দফতরের গোয়েন্দা শাখার উপ-পরিচালক হিসেবে দায়িত্ব পালন করেন। ২০০৪ সালের ঢাকা গ্রেনেড হামলা মামলায় সন্দেহভাজনদের গ্রেপ্তারের জন্য তিনি বাংলাদেশ পুলিশ পদক পান।  মঈন দারফুরে জাতিসংঘ-আফ্রিকান ইউনিয়ন মিশনে কাজ করেছিলেন।  ২০১৯ সালের ডিসেম্বরে, মঈনকে বাংলাদেশ নৌবাহিনী থেকে ডেপুটেশনে র‍্যাপিড অ্যাকশন ব্যাটালিয়নে পাঠানো হয়। তিনি র‍্যাপিড অ্যাকশন ব্যাটালিয়নের যোগোযোগ শাখার পরিচালক এবং এমআইএস উইং নিযুক্ত হন। অবস্থানে আটক সন্দেহভাজনদের সনাক্ত করতে তিনি অনসাইট আইডেন্টিফিকেশন এবং ভেরিফিকেশন সিস্টেম চালু করেন।  ২০২১ সালের মার্চ মাসে, লেফটেন্যান্ট কর্নেল আশিক বিল্লাহর স্থলাভিষিক্ত হিসেবে মঈনকে র‍্যাপিড অ্যাকশন ব্যাটালিয়নের লিগ্যাল অ্যান্ড মিডিয়া উইংয়ের পরিচালক নিযুক্ত করা হয়। তিনি বলেন , পৃথিবীতে খুব কম বাহিনীই র‍্যাবের মতো মানবতা দেখায় । ২০২২ সালের জানুয়ারিতে, তিনি আবার বাংলাদেশ পুলিশ পদক লাভ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:জীবিত ব্যক্তি
থাম্ব| থাম্ব| হিপ্পিয়াস বা মেটাফোন্টামের হিপ্পিয়াস (; , Híppasos; আনু. ৫৩০ – আনু. ৪৫০ খ্রিস্টপূর্বাব্দ) একজন গ্রিস দার্শনিক এবং পিথাগোরাস-এর শিষ্য। ম্যাগণা গ্রাসিয়াতে 500 খ্রিস্টপূর্বাব্দে তার জন্ম। হিপ্পিয়াসকে সাধারণভাবে অমূলদ সংখ্যার জনক বলা হয়। তিনিই প্রথম আবিষ্কার করেন যে ২‌-এর বর্গমূল একটি অমূলদ সংখ্যা। অমূলদ সংখ্যা হলো সে সংখ্যা যেটিকে দুইটি পূর্ণসংখ্যার অণুপাত হিসাবে প্রকাশ করা যায় না।  হিপ্পিয়াসের এই আবিস্কারের আগে পিথাগোরিয়ানরা বিশ্বাস করতো, যে কোনো সংখ্যাকে দুইটি পূর্ণসংখ্যার অণুপাত হিসাবে প্রকাশ করা যায়। হিপ্পিয়াসের আবিস্কারের যৌক্তিক ভিত্তি স্বত্ত্বেও পিথাগোরিয়ানরা এটিকে ধর্মদ্রোহিতা মনে করে এবং তাকে মৃত্যুদণ্ড দেয়। কথিত আছে যে, সমুদ্রে ভ্রমণের সময় এটি আবিষ্কার হয় এবং অন্য পিথাগোরিয়ানরা তাকে নৌকা থেকে ফেলে দেয় । কিন্তু পরে তারা বুঝতে পারে ।  শব্দ বিজ্ঞান ও অণুনাদ নিয়ে তার কিছু কাজের কথা জানা গেলেও তার বেশিরভাগ কাজই এখন আর পাওয়া যায় না।   তথ্যসূত্র   বিষয়শ্রেণী:গ্রিক গণিতবিদ বিষয়শ্রেণী:গ্রিক দার্শনিক বিষয়শ্রেণী:খ্রিস্টপূর্ব ৫ম শতাব্দীর দার্শনিক বিষয়শ্রেণী:প্রাচীন গ্রিক গণিতবিদ বিষয়শ্রেণী:অমূলদ সংখ্যা
পুনর্নির্দেশ অপসারিত করার নীতি অনুযায়ী বাংলা ছাড়া অন্য ভাষায় এমন পাতার পুনর্নির্দেশকে তৈরি করা উচিত নয় যার সঙ্গে ঐ ভাষার কোনো সম্পর্ক নেই। এই পাতাটি এর ভালো ও খারাপ উদাহরণকে তুলে ধরে এবং অপসারিত করার সম্ভাব্য কারণগুলিকে ব্যাখ্যা করে।  উদাহরণ যথাযথ অবাংলা পুনর্নির্দেশের উদাহরণ হলো:  ব্যক্তি, স্থান, সংস্থা, প্রকাশনী বা পণ্যের আসল বা প্রাতিষ্ঠানিক নাম। যেমন: United States of America (ইংরেজি ভাষায় মার্কিন যুক্তরাষ্ট্র), Banco Central do Brasil (পর্তুগিজ ভাষায় ব্রাজিলীয় কেন্দ্রীয় ব্যাংক)।  যে অঞ্চলে ঐ ভাষা প্রচলিত সেই অঞ্চলের সংস্কৃতির বহিঃপ্রকাশ। যেমন: वडा पाव (মারাঠি ভাষায় বড়া পাও)।  আপাতভাবে বিদেশি শব্দ যা বাংলার কিছু উপভাষা বা মিডিয়ায় প্রচলিত।  পুনর্নির্দেশ যা বিভিন্ন প্রশাসনিক কার্যকলাপকে (একত্রীকরণ, স্থানান্তর) সমর্থন করে।  ইংরেজি পারিভাষিক শব্দ যেখানে বাংলা নাম সর্বদা সহজবোধ্য নয়। যেমন: alternating current (ইংরেজি ভাষায় পরিবর্তী তড়িৎ প্রবাহ), maglev (ইংরেজি ভাষায় চুম্বক-উত্তোলিত রেল) ও semiconductor (ইংরেজি ভাষায় অর্ধপরিবাহী)।  জীববৈজ্ঞানিক শ্রেণিবিন্যাসে প্রচলিত গ্রিক বা লাতিন নাম। যেমন: animalia (লাতিন ভাষায় প্রাণী)।  অযথা অবাংলা পুনর্নির্দেশের উদাহরণ হলো:  সাধারণ শব্দ বা ধারণা (যেমন Bodem (ওলন্দাজ ভাষায় মাটি), computadora/ordenador (স্পেনীয় ভাষায় কম্পিউটার), blyant (ডেনমার্কীয় ভাষায় পেনসিল), आग (হিন্দি ভাষায় আগুন), ゴールド (জাপানি ভাষায় সোনা), ប្រាក់ (খমের ভাষায় রূপা) ও 테이블 (কোরীয় ভাষায় টেবিল))।  আক্ষরিক অনুবাদ যেখানে আসল নাম বাংলায়।  মানদণ্ড এই উইকি বাংলাভাষীদের জন্য। অন্যান্য ভাষায় বহুসংখ্যক পুনর্নির্দেশের উপস্থিতি পাঠক ও সম্পাদক উভয়ের সমস্যা সৃষ্টি করে।  অবাংলা পুনর্নির্দেশের উপস্থিতির ফলে একটা ভুল ধারণা জন্মাতে পারে যে আপনি অন্য ভাষায় বাংলা উইকিপিডিয়ায় অনুসন্ধান করতে পারেন। উদাহরণস্বরূপ, ওলন্দাজ Bodem শব্দটি মাটি নিবন্ধে পুনর্নির্দেশিত করলে ওলন্দাজভাষী ব্যবহারকারীর মধ্যে ধারণা জন্মাতে পারে যে আমাদের সমস্ত নিবন্ধের জন্য ওলন্দাজ পুনর্নির্দেশনা আছে। এটি আরও সমস্যার সৃষ্টি করবে যদি ওলন্দাজভাষী Klimaatverandering অনুসন্ধান করবেন এবং কিছুই পাবেন না। এর ফলে তাঁর মধ্যে ধারণা জন্মাতে পারে যে এবিষয়ে বাংলা উইকিপিডিয়ায় কোনো নিবন্ধ নেই, যদিও আমাদের কাছে আছে।  সর্বশেষে, কেবলমাত্র বাংলা ও ইংরেজি ভাষার দ্বারাই আমরা অন্য সম্পাদকদের উপর নির্ভর করতে পারি। অনেকক্ষেত্রেই পুনর্নির্দেশকে বোঝা ও বিশ্লেষণের জন্য ভাষার যথেষ্ঠ জ্ঞান থাকা দরকার – যেমন এটা তুলে ধরা যে এক চীনা পুনর্নির্দেশে ভুল অক্ষর ব্যবহৃত হয়েছে করছে, কিংবা এক ভিয়েতনামী পুনর্নির্দেশে ভুল ডায়াক্রিটিক চিহ্ন ব্যবহৃত হয়েছে যা সঠিক চিহ্নের প্রায় অনুরূপ। এছাড়া, পুনর্নির্দেশের রক্ষণাবেক্ষণ প্রয়োজন কারণ বিভিন্ন পাতার নাম পরিবর্তিত হচ্ছে, একত্রিত হচ্ছে বা পুনর্নির্দেশগুলি ভিন্ন লক্ষ্যে নির্দেশিত হচ্ছে। কোনো পুনর্নির্দেশে ভুলত্রুটি থাকলে আমরা সম্পাদকদের উপর নির্ভর করি, কিন্তু এটি আরও জটিল হবে যদি আপনি ঐ ভাষাটি জানেন না।
ভানুগাছ রেলওয়ে স্টেশন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলায় অবস্থিত একটি রেলওয়ে স্টেশন।   ইতিহাস  ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে ভানুগাছ রেলওয়ে স্টেশন তৈরি করা হয়।   পরিষেবা  ভানুগাছ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: পাহাড়িকা এক্সপ্রেস পারাবত এক্সপ্রেস উদয়ন এক্সপ্রেস জয়ন্তিকা এক্সপ্রেস উপবন এক্সপ্রেস কালনী এক্সপ্রেস সুরমা এক্সপ্রেস জালালাবাদ এক্সপ্রেস কুশিয়ারা এক্সপ্রেস সিলেট কমিউটার (বন্ধ)।   চিত্রশালা    তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন
thumb|right|400px|কোরিয়া প্রজাতন্ত্রে অবস্থিত কূটনৈতিক মিশনের মানচিত্র এটি দক্ষিণ কোরিয়ায় অবস্থিত কূটনৈতিক মিশনসমূহের একটি তালিকা। বর্তমানে সিওলে ১১০টি দূতাবাস ও ২টি প্রতিনিধিত্বকারী কার্যালয় রয়েছে।  দূতাবাসসমূহ সিওল  প্রতিনিধিত্বকারী কার্যালয়  সিওল  (ইউরোপীয় কমিশনের প্রতিনিধি)  (তাইপে মিশন)  কনস্যুলেট-জেনারেল/কনস্যুলেট   বুসান   (কনস্যুলেট-জেনারেল)  (কনস্যুলেট-জেনারেল)  (কনস্যুলেট-জেনারেল)  (বুসানে অবস্থিত তাইপে মিশন)  (কনস্যুলেট)  (কনস্যুলেট)  গোয়াংজু  (কনস্যুলেট-জেনারেল)  জেজু  (কনস্যুলেট-জেনারেল)  (কনস্যুলেট-জেনারেল)  অনাবাসিক দূতাবাসসমূহ   (তিরানা)    (বেইজিং)  (বেইজিং)   (ঢাকা)       (বেইজিং)   (বাংগি)  (বেইজিং)    (বেইজিং)   (বেইজিং) (বেইজিং)  (ওয়াশিংটন)   (বেইজিং)  (নিউ ইয়র্ক সিটি)   (বেইজিং)    (সুভা)   (বেইজিং)     (বেইজিং) (বেইজিং)   (বেইজিং)   (বেইজিং)  (ওয়াশিংটন)   (বাসেটের)  (বেইজিং)    (কুয়ালালামপুর)  (বেইজিং)  (বেইজিং)    (বেইজিং)  (সুভা)     ভবিষ্যৎ দূতাবাসসমূহ   (দূতাবাস)  (দূতাবাস)  (দূতাবাস)   প্রাক্তন দূতাবাসসমূহ     তথ্যসূত্র   Korean Ministry of Foreign Affairs  বিষয়শ্রেণী:দক্ষিণ কোরিয়ায় অবস্থিত কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:দক্ষিণ কোরিয়ার কূটনীতি-সম্পর্কিত তালিকা
কৃষি প্রশিক্ষণ ইনস্টিটিউট, তাজহাট বাংলাদেশের রংপুর শহরে অবস্থিত একটি সরকারি কারিগরি কৃষিশিক্ষা প্রতিষ্ঠান। এটি ১৯৫৭ সালে প্রতিষ্ঠিত হয়। বর্তমানে এখানে ডিপ্লোমা ইন এগ্রিকালচার কোর্স পরিচালিত হয়। প্রতিষ্ঠানটি প্রায় ৫০ একর জমির ওপর অবস্থিত। ইতিহাস ও কার্যক্রম কৃষিক্ষেত্রে দক্ষ জনশক্তি তৈরির লক্ষ্যে ১৯৫৭ সালে এ প্রতিষ্ঠানটি প্রতিষ্ঠা করা হয়।এটি রংপুর জেলার তাজহাট থানার জমিদার বাড়ির সংলগ্ন প্রতিষ্ঠিত।প্রতিষ্ঠাকাল থেকেই এটি কৃষিশিক্ষা ও প্রশিক্ষণের জন্য গুরুত্বপূর্ণ ভূমিকা পালন করে আসছে।বাংলাদেশ কারিগরি শিক্ষা বোর্ডের অধীনে চার বছর মেয়াদী অর্থাৎ ৮ সেমিস্টার শিক্ষাক্রম পরিচালিত হয়।  শিক্ষার্থী  ২০২৫ সালের তথ্যানুসারে ডিপ্লোমা ইন এগ্রিকালচার কোর্সে ৭৮৭ জন শিক্ষার্থী শিক্ষাগ্রহণ করছে। তথ্যসূত্র  বহিঃসংযোগ  বিষয়শ্রেণী:রংপুর জেলার শিক্ষাপ্রতিষ্ঠান